《同沈石田先生吴门载酒泛月（二首）》
明代·孙一元

微茫风日暮，归鸟下青田。
暝色遥吞树，波容澹写天。
豚鱼不吹浪，萍叶故迎船。
笑杀鸱夷子，浮家不计年。

作者简介：（1484—1520）明人，自称关中（今陕西）人，字太初，自号太白山人。风仪秀朗，踪迹奇诘，乌巾白帢，铁笛鹤瓢，遍游名胜，足迹半天下。善为诗，正德间僦居长兴吴珫家，与刘麟、陆昆、龙霓、吴珫结社倡和，称苕溪五隐。有《太白山人稿》。